གཞུང་ལས་ཁང་ཆུང་ཆུང་ཞིག་ཏུ་གཤིས་འཇམ་གྱི་སྤྱོད་པས་གཞན་ལ་ཤུགས་རྐྱེན་ཆུང་ངུ་ཙམ་ཞིག་ཐེབས་པར་ཡང་རེ་ཞིང་།སློབ་དེབ་དང་ཟིན་བྲིས།ལས་བྱའི་ཁུར་ཆེན་གྱིས་ཤུགས་ཀྱིས་མནན་པས།དགེ་རྒན་ལ་དུས་ཚོད་ལྷག་མ་སྐད་ཅིག་ཙམ་ཡང་མེད་པར།ཞོགས་པའི་སྐྱ་རེངས་ཀྱི་སྔོན་བརྡ་དང་མཚན་མོའི་སྨག་ནག་གི་སོ་སྲུང་བ་ཡིན་པས།དགེ་རྒན་ལ་རྨི་ལམ་སྐྱིད་པོ་དང་མལ་ས་དྲོན་མོ་དབང་ཐབས་བྲལ།དེ་བས་ན་དགེ་རྒན་རྣམས་ཀྱིས་རང་གི་དྲིན་ཆེན་ཕ་མ་ཟུང་ལ་ཞབས་ཏོག་ཨེན་ཙམ་ཡང་སྒྲུབ་ལོང་བྲལ་ལ།རང་གི་བུ་ཕྲུག་དང་ཆུང་མ་ལ་སྙིང་གཏམ་་ཡག་པོ་ཙམ་ཡང་བཤད་ཁོམ་མེད།གྲོགས་དང་གྲོགས་མོའི་ཚོགས་ལ་ལྷན་འཛོམས་ཀྱི་སྐལ་བ་ནི་དེ་བས་ཀྱང་ག་ལའོ།།